Taron Majalisar Dinkin Duniya kan sauyin yanayi na 2019, wanda kuma aka sani da COP25, shi ne taron sauyin yanayi na Majalisar Dinkin Duniya karo na 25. An gudanar da shi a Madrid, Spain, daga 2 zuwa 13 ga Disamba, 2019 a ƙarƙashin shugabancin gwamnatin Chile. Taron ya kunshi taron kasashe karo na 25 ga yarjejeniyar sauyin yanayi ta Majalisar Dinkin Duniya (UNFCCC), da taro karo na 15 na bangarorin yarjejeniyar Kyoto (CMP15), da taro na biyu na bangarorin yarjejeniyar Paris (CMA2). . An shirya gudanar da taron ne a Brazil a watan Nuwambar 2019, amma shekara guda kafin fara shirin, sabon zababben shugaban kasar Jair Bolsonaro ya janye tayin karbar bakuncin taron, saboda dalilai na tattalin arziki. Sannan Chile ta tashi ta zama sabuwar mai masaukin baki, amma babbar zanga-zangar adawa da rashin daidaiton zamantakewa a gaban taron ya tilasta mata a karshen Oktoba 2019 ta janye daga karbar bakuncin. Sannan ta hanyar yarjejeniya tsakanin Majalisar Dinkin Duniya, Chile, da Spain, na karshen ya zama sabon mai masaukin baki.